# Marulićev vlastiti komentar «Judite»

- Marulić kaže da se osjećao «Danteom slovinjskog jazika». (Usporedba s Danteovom jer je «Božanstvenom komedijom» ispjevanom na narodnom, talijanskom jeziku, a ne na latinskom.)

# Posveta

Posveta don Dujmu Balistriliću istodobno je i poslanica i proslov i poetički traktat (ars poetika) jer u posveti objašnjava:

* Motiv, tj. razlog što mu «ulize u pamet da ju stumačim našim jazikom», kako bi je razumijeli i oni «ki ne znaju knjige latinske aliti dijačke»;
* Tko su mu uzori: a) tradicija anonimnih pjesnika: «po običaju naših začinjavac»

 b) antička književnost: «po zakonu onih starih poet»

***Judita* – Marko Marulić**

Nakon posvete splitskom gospodinu i kumu Dujmu Balistriću, Marulić izlaže kratki sadržaj Judite govoreći što svaki „libar“(pjevanje) sadrži:

*Prvo pjevanje*: Nabukodonozorova osvajanja, kralja Babilonije i asirije

*Drugo pjevanje*: holofernov pohod prema Jeruzalemu, kažnjavanje Ahiora jer nastupa u ime izraelskog naroda

*Treće pjevanje*: Protjerivanje Ahiora u Betuliju; opsada Betulije; Juditina vjera i poniznost

*Četvrto pjevanje*: Judita, obdarena božanskom ljepotom, odlazi sa sluškinjom Abrom u Holofernov tabor, holoferno se zaljubljuje u Juditu.

*Peto pjevanje*: Judita na večeri kod Holoferna; Holoferno pijan zaspi, a Judita mu odsiječe glavu i postavi je na gradske bedeme; Ahior mijenja vjeru i nastani se u Betuliji

*Šesto pjevanje*: Pobjeda Betuljana i bijeg Holofernove vojske; slava i smrt Judite(u 105.godini).

# Značaj «Judite»

* Novi zaokret u hrvatskom jeziku jer je dala dostojanstvo pučkom materinskom jeziku.
* Marulić, koji je postao slavan na latinskom jeziku, preobrazio se u pjesnika hrvatskog izraza.
* Svoje regionalno čakavsko narječje učinio je pjesničkim jezikom.

**Tri sloja „Judite“**

1. domoljubni (turske provale, opasnost od osvajača, aktualnost)
2. duhovni (vjera u Božju pomoć, opasnost od islama)
3. osobni (pjesnički iskaz osobne molitve, osobni pjesnikovi stavovi i osjećaji zbog ugroženosti domovine i kršćanskoga svijeta – povezati s Marulićevim osobnim pismom papi Hadrijanu VI. u kome ga moli da pomogne Hrvatima u borbi protiv Turaka)

**Tema**

Uzeta je iz Biblije, ali je poticaj suvremen: turska opasnost nadomak Splita.

# Kompozicija i simetrija epa

* Ima 6 pjevanja: u prva 3 dominiraju Asirci, u zadnja 3 Judita.
* Sva pjevanja jednako su duga.
* U svakome je prikazan po jedan događaj.
* Pjevanja su cjelovita te mogu stajati samostalno.
* Pjevanja su uzročno-posljedično povezana.
* Stih je simetričan: dvostruko rimovani dvanaesterac.

# Likovi

Dati su u suprotnostima:

* Judita: puna duhovnih i fizičkih vrlina; dobra, plemenita, lijepa i uzorna žena koja se poslužila svrhovitim lukavstvom da se odupre osvajaču. Ona je simbol naroda i domovine u opasnosti što daje pečat univerzalnosti.
* Holoferno: osvajač, pun poroka, bludnik, neumjeren u jelu i piću; neprijatelj i osvajač. Simbolizira negativnost, nepravdu, opasnost, zlo.

# Jezik

Hrvatska čakavština kao autorova vlastita tvorevina (koine); osim splitske čakavštine, sadrži elemente crkvenoslavenskog jezika, zatim elemente narodne pjesme i štokavštine.

# Antički, tj. humanistički elementi i renesansna poetika

Jasno izrečena tematika u punom naslovu, invokacija, posveta, jasno obilježen početak i kraj djela; ljepota žene te djelovanje njene ljepote na onoga tko je gleda; narodni jezik; suvremena tematika (opasnost od neprijatelja), univerzalni motiv.

# Kršćansko – etički elementi

Biblijska tematika; tjelesnost se mora podrediti duhovnome. (Vlastito opredjeljenje Marulića za duhovnu liriku i nabožnu epiku, a protiv ljubavne poezije odveć slobodna sadržaja.)

# Srednjovjekovni elementi

Religiozna tematika, kršćanski svjetonazor, alegoričnost, didaktičnost (ističe molitvu, post, poniznost, ljubav, nadu, a osuđuje oholost.)

# Marulićevi utjecaji

* Na Zoranića = domoljubna motivacija; Ganka pastira Marula – asocijacija na «Molitvu suprotiva Turkom»; zapostavljenost hrvatskog jezika
* Na Barakovića = poput Zoranića, i Baraković jadikuje nad zapostavljenošću hrvatskog jezika; domoljublje
* Na Krnarutića = domoljublje

# Čitatelji i štovatelji Marulića

Sveti Franjo Ksaverski, isusovac Ignacio Loyola, Tereza Avilska; kraljevi i kraljice: Henrik VIII., Margareta Navarska; književnik Francisko de Quereda.

# Marulova troznačnica

1. poeta christianus (kršćansko usmjerenje)
2. poeta doctus (učeni humanist)
3. začinjavac (pjesnik na živom pučkom idiomu)